**ELŐTERJESZTÉS**

**Körmend város Önkormányzata Képviselő-testülete 2017. április 27-i ülésére**

**Tárgy:** gázmotoros kiserőmű újraindítása kapcsán döntéshozatal

Tisztelt Képviselő-testület!

A Régióhő Kft. ügyvezetője az alábbiakat jelezte az Önkormányzatnak:

A városi fűzőmű területén gázmotoros kiserőmű létesült 2003-ban magánberuházásból. A beruházót azonban időközben felszámolták, így a kiserőmű is használaton kívül van 2010. óta.

A berendezést megvásárolta az SSB Energia Kft, amely újra szeretné indítani a hő-és villamos energia termelést. Mindez előnyös a Régióhő Kft. részére, mert kedvező áron tudna így energiához jutni. A cég bérleti díjat és felügyeleti díjat is fizet a Régióhő Kft. részére, emellett az ellátás biztonságát is befolyásolja a kiserőmű újraindítása.

Kérem a Testületet, hogy hagyja jóvá a kiserőmű újraindulását.

**HATÁROZATI JAVASLAT**

Körmend város Önkormányzata Képviselő-testülete jóváhagyja azt, hogy a Régióhő Kft. megállapodást kössön az SSB Energia Kft-vel a fűtőmű területén lévő gázmotoros kiserőmű működésére, és a kiserőmű által termelt energia értékesítésére vonatkozóan.

Körmend, 2017. 04. 20.

**Bebes István**

**polgármester**